《怀旧寅长冯太咸》
明代·钟万春

岘首回思杯酒馀，衡阳目断故人书。何谗八载仍为守，得意三山好卜居。

裘带风流天地在，渔樵生计鬓毛疏。冯唐未必终淹滞，悬念绨袍过草庐。

作者简介：钟万春，字懋和，号初宇。清远人。于田子。明神宗万历七年（一五七九）举人，官邵武同知，以艰去，补襄阳同知，升知府。有《戋戋言文集》。民国《清远县志》卷六有传。